
PËR NJË NDRYSHIM NË VENDIMIN NR.561, DATË 16.8.2006 TË KËSHILLIT TË MINISTRAVE “PËR PAGAT SIPAS GRADAVE PËR PUNONJËSIT, OFICERË DHE NËNOFICERË, TË GARDËS SË REPUBLIKËS SË SHQIPËRISË”

Në mbështetje të pikës 2 të nenit 100 të Kushtetutës, të pikës 5 të nenit 34 të ligjit nr.8869, datë 21.3.2002 “Për Gardën e Republikës së Shqipërisë”, të ndryshuar, të neneve 11 e 26, pika 1, të ligjit nr.9366, datë 31.3.2005 “Për gradat dhe karrierën në Gardën e Republikës së Shqipërisë”, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të ligjit nr.9645, datë 27.11.2006 “Për Buxhetin e Shtetit të vitit 2007”, me propozimin e Ministrit të Brendshëm dhe të Ministrit të Financave, Këshilli i Ministrave

VENDOSI: 

1. Lidhja nr.1 “Niveli i pagës për gradë, sipas roleve për punonjësit e Gardës së Republikës”, që përmendet në pikën 1 të vendimin nr.561, datë 16.8.2006 të Këshillit të Ministrave, të ndryshuar, zëvendësohet me lidhjen, me të njëjtin numër dhe titull, që i bashkëlidhet këtij vendimi dhe është pjesë përbërëse e tij. 
2. Efektet financiare, për vitin 2007, që rrjedhin nga zbatimi i këtij vendimi, të përballohen nga fondet e parashikuara në ligjin nr.9645, datë 27.11.2006 “Për Buxhetin e Shtetit të vitit 2007”, për rritjen dhe reformën në sistemin e pagave. 
3. Ngarkohen Ministria e Brendshme dhe Ministria e Financave për zbatimin e këtij vendimi. 
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 korrik 2007.

KRYEMINISTRI
Sali Berisha

Lidhja nr.1

Niveli i pagés pér gradé sipas roleve pér punonjésit e Gardés sé Republikés

Roli i punonjésve sipas gradave Grada Paga bazé pér gradé
Pér punonjésit Madhor Gjeneral garde 102000
oficer I larté Kolonel 88700
N/Kolonel 78100
Major 64500
I mesém Kapiten 52700
N/Kapiten 49760
T ulét Toger 46960
N/Toger 45060
Pér punonjésit Madhor Kryekapter — 35960
nénoficer I larté Kapter 35200
Kapter shtabi 34700
Kapter mjeshtér 34160
I'mesém Kapter i paré 33560
Kapter i dyté 33100
Kapter i treté 32760
T ulét Kapter i katért 32160
Rreshter 31600





